als_Latn ron_Latn tur_Latn
E dashur Anabel,
Po ju shkruaj qe te hapem ne lidhje me dicka te cilen nuk ja kam rrefyer askujt, nga frika se nuk do te mund te me kuptojne. Gjithmone deri kur isha rreth 13 vjec kam qene rreth 10 kg mbipeshe por deri atehere rralle here ndihesha keq me trupin tim. Por me ardhjen e adoleshences nisa te ndergjegjesohesha dhe fillova te dobsohesha, ne menyre te shendetshme. Gjithmone kam qene e mbushur.
Te gjithe adoleshencen time e kam kaluar me shume pasiguri, urrejtje ndaj trupit tim. Nuk ndjehesha dhe akoma nuk ndjehem e sigurt ne trupin tim. Kur isha rreth 15 vjec, nuk mund te haja dot pa ndjere ndjenjen e fajit, e cila me conte ne nxjerrjen e ushqimit me pas.
Per gati 2 vite isha bulimike, dhe cdo dite ishte nje ferr i vertete. Megjithese kisha peshe normale, ne mendje me shfaqej imazhi i vajzes mbipeshe qe isha dikur. Kisha krijuar nje imazh te gabuar per trupin tim, ndjehesha e pasigurt per te veshur pantallona te shkurtra, te dilja ne plazh me rroba banje, dhe pas kaq shume kohesh keto ndjenja kane lene gjurme tek une.
Mami po vinte re qe dicka nuk shkonte, dhe erdhi dita qe e kuptoi. Te them te drejten reagimi nuk ishte ai qe prisja. Per shkak se ajo filloi te behej me e kujdesshme, per disa muaj fillova te ha shendetshem, fillova palestren dhe dukej sikur i kisha lene pas ato zakone te vjetra. Por kjo nuk zgjati shume, derisa fillova te numroj kalorite e cdo ushqimi qe konsumoja perdite dhe ashtu natyrshem fillova ti reduktoj pak nga pak derisa shkuan ne 400-800 kalori ne dite.
Rezultatet ishin te menjehershme, brenda muajit humba me shume se 8 kilograme, derisa shkova 46 kg. Por ajo cka me habiti eshte se un prape nuk arrita ta fitoja vetbesimin. Une arrita te sherohesha dhe tani jam perseri ne nje peshe normale, por mesazhi i kesaj qe te rrefeva eshte: Cdo nene duhet ti thote vajzes se saj sa e bukur eshte, duhet ti ushqeje vetbesimin.
Cdonjera nga ne eshte e bukur, ajo cfare ka rendesi eshte sa e vleresojme ne veten, sa vetebesim kemi.
pap_Latn als_Latn als_Latn als_Latn als_Latn als_Latn als_Latn